CELEX: 32021D1876
Language: hu
Date: 2021-10-20 00:00:00
Title: A Bizottság (EU) 2021/1876 végrehajtási határozata (2021. október 20.) a 2009/406/EK európai parlamenti és tanácsi határozat által szabályozott, 2019-re vonatkozó, tagállamonkénti üvegházhatásúgáz-kibocsátásokról

2021.10.26.   
               
               
                  HU
               
               
                  Az Európai Unió Hivatalos Lapja
               
               
                  L 378/12
               
            
         A BIZOTTSÁG (EU) 2021/1876 VÉGREHAJTÁSI HATÁROZATA
         (2021. október 20.)
         a 2009/406/EK európai parlamenti és tanácsi határozat által szabályozott, 2019-re vonatkozó, tagállamonkénti üvegházhatásúgáz-kibocsátásokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az üvegházhatást okozó gázok kibocsátásának nyomon követésére és bejelentésére, valamint az éghajlatváltozással kapcsolatos egyéb információk nemzeti és uniós szintű bejelentésére szolgáló rendszerről, valamint a 280/2004/EK határozat hatályon kívül helyezéséről szóló, 2013. május 21-i 525/2013/EU európai parlamenti és tanácsi rendeletre (1) és különösen annak 19. cikke (6) bekezdésére,
         mivel:
         
                     (1)
                  
                  
                     A 2009/406/EK európai parlamenti és tanácsi határozat (2) a 2013 és 2020 közötti időszak minden évére vonatkozóan meghatározza az egyes tagállamok éves kibocsátási jogosultságait, valamint a határértéknek való megfelelés évenkénti felmérésére szolgáló mechanizmust. A tagállamok éves kibocsátási jogosultságának tonna CO2-egyenértékeit a 2013/162/EU bizottsági határozat (3) tartalmazza. Az egyes tagállamok éves kibocsátási jogosultságainak kiigazításait a 2013/634/EU bizottsági végrehajtási határozat (4) határozza meg.
                  
               
                     (2)
                  
                  
                     Az 525/2013/EU rendelet 19. cikke rendelkezik az üvegházhatásúgáz-kibocsátásra vonatkozó tagállami jegyzékeknek a 2009/406/EK határozatnak való megfelelés értékelése céljából történő felülvizsgálatára alkalmazandó eljárásról. Az 525/2013/EU rendelet 19. cikkének (2) bekezdésében említett éves felülvizsgálatra a Bizottsághoz 2021 márciusában a 749/2014/EU bizottsági végrehajtási rendelet (5) III. fejezetében és XVI. mellékletében meghatározott eljárásoknak megfelelően benyújtott, 2019-re vonatkozó kibocsátási adatokat alapul véve került sor.
                  
               
                     (3)
                  
                  
                     A 2009/406/EK határozat által szabályozott, 2019-re vonatkozó, tagállamonkénti üvegházhatásúgáz-összkibocsátás meghatározásakor figyelembe kell venni az éves felülvizsgálat során végrehajtott technikai korrekciókat és kiigazított becsléseket, amelyeket a 749/2014/EU végrehajtási rendelet 35. cikkének (2) bekezdése szerinti végső felülvizsgálati jelentések tartalmaznak.
                  
               
                     (4)
                  
                  
                     Indokolt úgy rendelkezni, hogy e határozat a kihirdetése napján lépjen hatályba annak érdekében, hogy összhangban legyen az 525/2013/EU rendelet 19. cikke (7) bekezdésének azon rendelkezéseivel, amelyek a 2009/406/EK határozat szerinti rugalmassági mechanizmus igénybevételére a tagállamok rendelkezésére álló négy hónapos időszak kezdetéül e határozat kihirdetésének dátumát határozzák meg,
                  
               ELFOGADTA EZT A HATÁROZATOT:
         
            1. cikk
            A 2009/406/EK határozat által szabályozott, 2019-re vonatkozó, tagállamonkénti üvegházhatásúgáz-összkibocsátásokat, amelyek az 525/2013/EU rendelet 19. cikkének (2) bekezdése szerinti éves felülvizsgálat eredményeinek megfelelően korrigált jegyzék adatain alapulnak, e határozat melléklete tartalmazza.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. október 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 165., 2013.6.18., 13. o.
         
         
            (2)  Az Európai Parlament és a Tanács 2009/406/EK határozata (2009. április 23.) az üvegházhatású gázok kibocsátásának a 2020-ig terjedő időszakra szóló közösségi kötelezettségvállalásoknak megfelelő szintre történő csökkentésére irányuló tagállami törekvésekről (HL L 140., 2009.6.5., 136. o.).
         
            (3)  A Bizottság 2013/162/EU határozata (2013. március 26.) a 2009/406/EK európai parlamenti és tanácsi határozat szerinti, a 2013–2020-as időszakra vonatkozó éves tagállami kibocsátási jogosultságok meghatározásáról (HL L 90., 2013.3.28., 106. o.).
         
            (4)  A Bizottság 2013/634/EU végrehajtási határozata (2013. október 31.) a 2009/406/EK európai parlamenti és tanácsi határozat szerinti, a 2013–2020-as időszakra vonatkozó éves tagállami kibocsátási jogosultságok kiigazításáról (HL L 292., 2013.11.1., 19. o.).
         
            (5)  A Bizottság 749/2014/EU végrehajtási rendelete (2014. június 30.) a tagállamok által az 525/2013/EU európai parlamenti és tanácsi rendelet értelmében jelentett információk felépítéséről, formátumáról, benyújtási eljárásáról és felülvizsgálatáról (HL L 203., 2014.7.11., 23. o.).
      
      
         
            MELLÉKLET
            
                        Tagállam
                     
                     
                        A 2009/406/EK határozat által szabályozott üvegházhatásúgáz-kibocsátás 2019-re vonatkozó adatai tagállamonként
                        (tonna szén-dioxid-egyenérték)
                     
                  
                        Belgium
                     
                     
                        72 013 554 
                     
                  
                        Bulgária
                     
                     
                        25 814 515 
                     
                  
                        Csehország
                     
                     
                        60 543 276 
                     
                  
                        Dánia
                     
                     
                        32 050 593 
                     
                  
                        Németország
                     
                     
                        444 262 722 
                     
                  
                        Észtország
                     
                     
                        6 208 760 
                     
                  
                        Írország
                     
                     
                        45 579 575 
                     
                  
                        Görögország
                     
                     
                        44 744 947 
                     
                  
                        Spanyolország
                     
                     
                        201 878 747 
                     
                  
                        Franciaország
                     
                     
                        336 358 317 
                     
                  
                        Horvátország
                     
                     
                        16 058 241 
                     
                  
                        Olaszország
                     
                     
                        274 938 773 
                     
                  
                        Ciprus
                     
                     
                        4 377 563 
                     
                  
                        Lettország
                     
                     
                        8 650 111 
                     
                  
                        Litvánia
                     
                     
                        14 298 998 
                     
                  
                        Luxemburg
                     
                     
                        9 239 043 
                     
                  
                        Magyarország
                     
                     
                        44 894 942 
                     
                  
                        Málta
                     
                     
                        1 427 261 
                     
                  
                        Hollandia
                     
                     
                        97 096 843 
                     
                  
                        Ausztria
                     
                     
                        50 218 754 
                     
                  
                        Lengyelország
                     
                     
                        209 084 930 
                     
                  
                        Portugália
                     
                     
                        41 527 062 
                     
                  
                        Románia
                     
                     
                        75 211 340 
                     
                  
                        Szlovénia
                     
                     
                        10 809 900 
                     
                  
                        Szlovákia
                     
                     
                        20 087 964 
                     
                  
                        Finnország
                     
                     
                        29 643 287 
                     
                  
                        Svédország
                     
                     
                        31 679 703 
                     
                  
                        Egyesült Királyság
                     
                     
                        329 100 245